29/2017.(V.15.)sz.   Ö n k o r m á n y z a t i    Határozat:
(Napirendi pontok elfogadása)

Jászjákóhalma Község Önkormányzatának Képviselő-testülete a 2017. május 15-i soros testületi ülés napirendi pontjait elfogadja.


30/2017.(V.15.)sz.   Ö n k o r m á n y z a t i    Határozat:
(Jászjákóhalma település közbiztonságának helyzetéről, a közbiztonság javítására tett intézkedésekről szóló beszámoló elfogadása)

Jászjákóhalma Község Önkormányzat Képviselő-testülete a Jászberényi Rendőrkapitányság „Jászjákóhalma település közbiztonságának helyzetéről, a közbiztonság javítására tett intézkedésekről” szóló beszámolóját elfogadja.


31/2017.(V.15.)sz.   Ö n k o r m á n y z a t i    Határozat:
(Jászjákóhalma Polgárőr Egyesület 2016. évi tevékenységéről szóló beszámoló elfogadása)

Jászjákóhalma Község Önkormányzat Képviselő-testülete Jászjákóhalma Polgárőr Egyesület 2016. évi beszámolójáról  szóló beszámolót elfogadja.


32/2017.(V.15.) sz.   Ö n k o r m á n y z a t i    Határozat:
A 2016. évi gyermekjóléti és gyermekvédelmi feladatok ellátásáról szóló beszámoló elfogadásáról

Jászjákóhalma Község Önkormányzatának Képviselő-testülete a gyermekjóléti és gyermekvédelmi feladatok ellátását Jászjákóhalma településen megfelelőnek ítéli meg, ezért elfogadja a 2016. évről készített beszámolót, az alábbi célkitűzésekkel:

1. Továbbra is biztosítani kell a gyermekek védelmével foglalkozó intézmények működőképességét.
1. A gyermekvédelemben dolgozók szakmai továbbképzését, korszerű technikai berendezések beszerzését lehetőség szerint biztosítani kell.
1. Segíteni és szorgalmazni kell, hogy a településünk alacsony iskolai végzettségű felnőtt lakosai magasabb iskolai végzettségre tegyenek szert.


Felelős: jegyző
Határidő: értelemszerűen.


33/2017.(V.15.)sz.     Ö n k o r m á n y z a t i     Határozat:
/Két ülés között történt fontosabb eseményekről, intézkedésekről szóló beszámoló elfogadása/
	
Jászjákóhalma Község Önkormányzati Képviselő-testülete a két ülés között történt fontosabb eseményekről, intézkedésekről szóló beszámolót tudomásul veszi.


34/2017.(V.15.)sz.     Ö n k o r m á n y z a t i     Határozat:
(Az Önkormányzat 2016. évi belső ellenőrzési tervének teljesüléséről, az ellenőrzés során tapasztaltakról készített ellenőrzési jelentés elfogadásáról) 

Jászjákóhalma Község Önkormányzatának Képviselő-testülete az Önkormányzat 2016. évi belső ellenőrzési tervének teljesüléséről, az ellenőrzés során tapasztaltakról készített – a határozat mellékletét képező – ellenőrzési jelentést elfogadja. 

Felelős: jegyző, Polgármesteri Hivatal pénzügyi dolgozója 
Határidő: 2017. május 31. 


35/2017. (V.15.)sz.    Ö n k o r m á n y z a t i     Határozat:
(Főépítészi feladatok ellátására megbízási szerződés kötéséről a K-Arc Építésziroda Bt. gazdasági társasággal)

Jászjákóhalma Község Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában biztosított jogkörébenaz épített környezet alakításáról és védelméről szóló 1997. évi LXXVIII. törvény 6. § (1) bekezdésében a településfejlesztési és településrendezési feladatairól szóló kötelezettségeit, a településkép védelméről szóló 2016. évi LXXIV. törvény 12. § (2) bekezdésében megállapított felhatalmazását, valamint a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 21. és 22. §-ában foglaltak előírásait figyelembe véve Jászjákóhalma község közigazgatási területéna főépítészi feladatok ellátására2017. május 15. napjától kezdődően határozatlan időre megbízzaa K-Arc Építésziroda Bt. (székhelye: 5000 Szolnok, Dr. Sebestény Gyula u. 24/A.; továbbiakban: Megbízott) gazdasági társaságot.
A főépítészi feladatokat Megbízott munkavállalója, Farkas Renáta okl. építészmérnök, okl. városépítési-városgazdasági szakmérnök látja el

A Megbízott a főépítészi tevékenységről szóló 190/2009. (IX. 15.) Korm. rendelet 10.§-ában meghatározottak szerint ellátja a települési önkormányzat településszerkezeti tervének, helyi építési szabályzatának, települési arculati kézikönyvének és településképi rendeletének elkészítésével, felülvizsgálatával összefüggő következő feladatokat:

a) döntésre előkészíti a rendezés alá vonandó területre vonatkozó javaslatot, a tervezési megbízás feltételeit és követelményeit,

b) elkészíti az előzetes tájékoztatást az érdekelt államigazgatási szervek, az érintett állampolgárok, szervezetek, érdek-képviseleti szervek, valamint a szomszédos és az érintett egyéb települések önkormányzati szervei részére a rendezés, a településkép-védelem helyéről, céljáról, várható eredményéről,

c) a településrendezési eszközök készítése során folyamatosan együttműködik a tervezőkkel és képviseli az önkormányzat érdekeit,

d)szervezi és irányítja a településrendezési eszközök véleményezési eljárásait, ezek során biztosítja a településrendezési eszközök készítésének nyilvánosságát,

e) a véleményezési eljárás befejezését követően a beérkezett észrevételek figyelembevételével döntésre előkészíti a településrendezési eszközöket,

f) gondoskodik a megállapítás során hozott változtatások átvezetéséről, illetőleg szükség szerint az újbóli véleményeztetés lefolytatásáról,

g) nyilvántartást vezet a település területére készült településrendezési eszközökről, 
h)szakmai konzultáción vesz részt és tájékoztatást ad a hatályos településképi rendeletben foglaltakról,

i)előkészíti az önkormányzat településkép-védelemmel kapcsolatos szabályozását, figyelemmel kíséri annak érvényesülését és gondoskodik az azzal összefüggő nyilvántartás vezetéséről.


A Megbízottat a megbízás teljesítéséért havi bruttó 76.200,- Ft megbízási díj illeti meg.A Megbízott a megbízás teljesítésével kapcsolatban a megbízási díjon felül egyéb díjazásra, költségtérítésre nem jogosult.
A szerződést bármelyik szerződést kötő fél a másik félhez intézett írásbeli nyilatkozattal 30 napos felmondási idővel rendes felmondással felmondhatja.
A Képviselő-testület felhatalmazza a polgármestert a szükséges intézkedések megtételére, a megbízási szerződés aláírására.

Határidő: azonnal
Felelős:Terjéki Tünde polgármester


36/2017. (V.15.)sz.    Ö n k o r m á n y z a t i     Határozat:
(Terjéki Tünde polgármester döntéshozatalból történő kizárásáról)

Jászjákóhalma Község Önkormányzatának Képviselő-testülete Terjéki Tünde polgármestert – személyes érintettségére tekintettel – a polgármester illetményének és költségtérítésének megállapításáról szóló napirendi pont esetében a döntéshozatalból kizárja.


37/2017. (V.15.)sz.    Ö n k o r m á n y z a t i     Határozat:
(Terjéki Tünde polgármester illetményének és költségtérítésének megállapításáról)


Jászjákóhalma Község Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. törvény (továbbiakban Mötv.) 71.§ (4) bekezdés d) pontja alapján Terjéki Tünde polgármester illetményét 2017. január 01. napjától kezdődően az államtitkár jogszabályban meghatározott alapilletményének, illetménykiegészítésének és vezetői illetménypótlékának összegéből álló illetménye 55%-ában, azaz havi bruttó 548.400,-Ft-ban, azaz Ötszáznegyvennyolcezer-négyszáz forintban állapítja meg.

A Képviselő-testület Terjéki Tünde polgármester költségtérítését az Mötv. 71.§ (6) bekezdése alapján 2017. január 01. napjától bruttó havi illetménye 15%-ának megfelelő összegben, azaz havi 82.266,-Ft-ban, azaz Nyolcvankétezer-kétszázhatvanhat forintban állapítja meg.
Határidő:folyamatos
Felelős: jegyző


38/2017. (V.15.)sz.    Ö n k o r m á n y z a t i     Határozat:
(„Egész életen át tartó tanuláshoz hozzáférés biztosítása” című pályázat benyújtásáról)

Jászjákóhalma Község Önkormányzata pályázatot nyújt be azEFOP-3.7.3-16 számú „Egész életen át tartó tanuláshoz hozzáférés biztosítása” című felhívásra.

A pályázatot maximum 80.000.000,-Ft támogatási összeggel igényli meg. 

A Képviselő-testület felhatalmazza a polgármestert a pályázat benyújtására, valamint a pályázati kiírásban szereplő nyilatkozatok aláírására, egyúttal felkéri a polgármestert, hogy a pályázat részleteiről valamint elbírálásáról tájékoztassa a Képviselő-testületet.



Határidő: 2017. május 15.
Felelős: Terjéki Tünde polgármester

39/2017. (V.15.)sz.    Ö n k o r m á n y z a t i     Határozat:
(Közérdekű bejelentésekre, interpellációkra adott válaszok elfogadása)


Jászjákóhalma Község Önkormányzatának Képviselő-testülete a közérdekű bejelentésekre, interpellációkra adott válaszokat elfogadja.

